"Ашәҟәы аҿы зыӡбахә ҳәоу афырхацәа зегьы иаԥсоуп хаз-хазы иалкааны рыӡбахә аҳәара. Ҳәара аҭахыума дара зегьы рыхьыӡқәа аԥсуа жәлар ирдырарц ахәҭоуп. Иҟаҳҵахьоу ыҟазаргьы, ирацәоуп рҿаԥхьа иаҳуалны иҟоу. Сышәҟәы аҟны ианысҵаз Нхыҵ Кавказ ареспубликақәа хԥа рыҟнытәи аҷкәынцәа рҭоурыхқәа роуп иану", — лҳәеит Ҳагԥҳа.
Аҧсны аибашьра иалахәын ҩ-нызқь инареиҳаны зхатәгәаҧхарала еибашьуаз, урҭ рахьтә 260 –ҩык инареиҳаны Аҧсны ахақәиҭреи ахьыҧшымреи рхы ақәырҵеит.